Ēdamā kastaņa

Ēdamā kastaņa (Castanea sativa) ir dižskābaržu dzimtas suga. Šīs sugas dabiskais izplatības areāls ir Vidusjūras reģions. Mūsdienās koks tiek kultivēts arī citās pasaules valstīs. Ēdamās kastaņas augļi — kastaņi — tiek cepti un lietoti pārtikā. Vislielākā ēdamo kastaņu raža ik gadu tiek iegūta Ķīnā. Vairākās Eiropas valstīs, piemēram, Francijā, cepti kastaņi ir tradicionāls Ziemassvētku našķis. Šie koki tiek izmantoti arī koksnes iegūšanai.

Kategorija:Kastaņas